Diari Oficial de la Generalitat Valenciana


Sumari del DOGV 4492, del 05-05-2003 (2003/4508)

Notificació de la Resolució de 5 de novembre de 2002 (DIC 170/2002), adoptada pel conseller d'Obres Públiques, Urbanisme i Transports, a la mercantil Kentia-Ges, SL.
---------------------------------------------------------------------------------------------------------------------------------------------------------------------

### Dades del document

Número de DOGV
:   4492

Data del DOGV
:   05-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/4508


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució de 5 de novembre de 2002 (DIC 170/2002), adoptada pel conseller d'Obres Públiques, Urbanisme i Transports, a la mercantil Kentia-Ges, SL. [2003/4508]
  
Atés que no s'ha pogut realitzar la notificació a la mercantil Kentia-Ges, SL, i segons el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa l'article esmentat, es publica el text íntegre de la resolució adoptada pel conseller d'Obres Públiques, Urbanisme i Transports, el 5 de novembre de 2002 (DIC 170/2002).
  
«Vist l'expedient promogut per la mercantil Kentia-Ges, SL, sol·licitant la declaració d'interés comunitari per a l'ampliació d'àrea de servici, en el polígon 33, parcel·les 41-a i 78, en sòl no urbanitzable del municipi de San Antonio de Benagéber (València), i de conformitat amb els següents,
  
Antecedents de fet
  
Primer
  
En el Registre de la Comissió Territorial d'Urbanisme de València ha tingut entrada documentació relativa a la sol·licitud de declaració d'interés comunitari referida a l'ampliació d'àrea de servici existent en el polígon 33, parcel·les 41-a i 78, del municipi de San Antonio de Benagéber. Revisada la documentació presentada, es va requerir l'interessat, amb data 13 de novembre de 2001, perquè procedira a completar-la en els termes de la Llei 4/1992, de la Generalitat Valenciana, de 5 de juny, sobre Sòl no Urbanitzable. Va tenir entrada la documentació complementària el 28 de febrer de 2002.
  
Segon
  
Amb data 13 de novembre de 2001, es va donar audiència a l'Ajuntament de San Antonio de Benagéber als efectes d'exposició pública en el tauler d'anuncis de la corporació local de la sol·licitud de declaració d'interés comunitari, per a general coneixement, i va sol·licitar la seua notificació als propietaris confrontants de la parcel·la. Igualment es requerix l'emissió d'informe municipal en els termes de l'article 16.2 de la Llei 4/1992, del Sòl no Urbanitzable.
  
En el projecte presentat pel promotor es vinculen les parcel·les 41-a i 78 del polígon 33, a més de la parcel·la 42 en la qual actualment es troba l'àrea de servici. La superfície vinculada passa de 6.283,15 m² a 14.834 m²; s'amplia l'edifici de l'estació de servici en 1.227 m².
  
Tercer
  
Admesa a tràmit la sol·licitud, de conformitat amb l'article 13.2 del Decret 77/1996, de 16 d'abril, es va ordenar la seua publicació en el BOP. L'expedient ha sigut objecte del tràmit d'exposició al públic mitjançant anunci publicat en el BOP núm. 97 i data 25 d'abril de 2002.
  
No s'ha rebut ofici de l'Ajuntament en què es certifique el transcurs del termini d'exposició al públic i l'audiència a confrontants; no obstant això s'ha presentat davant el Servici Territorial d'Urbanisme de València al·legació per la senyora Gabriele Weber en què s'indica que se li va notificar el 30 de maig la tramitació d'un expedient d'ampliació d'àrea de servici que afecta les parcel·les 41-a i 78, davant la qual cosa al·lega que una de les parcel·les vinculades a l'activitat (parcel·la 78) del polígon 33, no pot ser objecte de declaració d'interés comunitari atés que és propietat de l'entitat Agrícola San Antonio, SL, de la qual l'al·legant és administradora única.
  
Quart
  
Durant la tramitació de l'expedient s'han sol·licitat informes a l'Ajuntament de San Antonio de Benagéber, Carreteres de la Conselleria d'Obres Públiques, Urbanisme i Transports, Diputació Provincial de València, de conformitat amb l'article 19.3 de la Llei 4/1992, del Sòl no Urbanitzable.
  
En l'expedient consta l'emissió dels següents informes:
  
- Carreteres de la Conselleria d'Obres Públiques Urbanisme i Transports: s'ha rebut el 7 de març de 2002, en sentit desfavorable.
  
- Diputació Provincial de València: no s'ha rebut fins a la data, el promotor aporta una còpia de la resolució d'autorització per a realitzar els accessos a l'estació de servici, de 30 d'octubre de 2001. Este expedient té un altre anterior (núm. 25913765) pel qual es permetia instal·lar una àrea de servici en la parcel·la 42.
  
- Ajuntament de San Antonio de Benagéber: l'informe municipal, emés el 20 de novembre de 2001 desenvolupa els següents aspectes:
  
- Considera que l'ampliació de l'àrea de servici (es construirà un nou edifici destinat a botiga) és estrictament necessària per a desenvolupar l'activitat existent. Es tracta d'una instal·lació complementària de l'àrea de servici que no té incidència sobre l'ordenació territorial i l'estructura del territori.
  
- L'activitat desenvolupada proporciona els servicis requerits per la demanda local i general, atés que el seu enclavament en la carretera CV-336 entre San Antonio de Benagéber i Bétera és una zona d'abundant trànsit. A més, l'ampliació sol·licitada consolida una activitat que ha generat ocupació en la població.
  
- L'impacte de l'ampliació en el medi físic és mínim ja que és una instal·lació complementària de l'àrea de servici existent.
  
- Es proposa un cànon de 3.905,8 euros i el termini proposat és de 30 anys.
  
Cinqué
  
Amb data 22 d'octubre de 2002, el Servici Territorial d'Urbanisme de València emet informe desfavorable sobre la present sol·licitud de declaració d'interés comunitari.
  
Fonaments de dret
  
Primer
  
El present expedient ha de resoldre's a la llum del que establix l'article 8.2 i 16 de la Llei 4/1992, de la Generalitat Valenciana, de 5 de juny, sobre Sòl no Urbanitzable, completat amb el Pla General Municipal aprovat definitivament el 27 de juliol de 2000 per la Comissió Territorial d'Urbanisme de València, i la resta de legislació vigent en esta matèria d'urbanisme. Els terrenys estan classificats com a sòl no urbanitzable comú i de protecció viària, (articles 73, 69, 67.2.ef)
  
Segon
  
Es tracta d'una activitat terciària per la qual ha de tramitar-se de conformitat amb el que preceptuen els articles 16 i 19.2.D de la Llei 4/1992, del Sòl no Urbanitzable.
  
Tercer
  
L'actuació sol·licitada està afectada per un sèrie de deficiències:
  
1. En l'expedient consta un informe de l'Oficina del Pla de Carreteres COPUT, de 7 de març de 2002, de caràcter desfavorable atés que han de dibuixar-se els accessos a l'activitat des de la CV-336, la seua zona de protecció de 50 metres i els usos pretesos; s'indica que no es permetrà cap tipus d'activitat ni instal·lació. Finalment, es fa referència al fet que en els accessos es prohibiran els girs a l'esquerra per motius de seguretat vial.
  
2. La Delegació del Govern en la Comunitat Valenciana, Àrea d'Indústria i Energia, emet un informe el 28 de maig de 2002 (ratificat el 5 d'agost del mateix any) en el qual expressament considera que l'àrea de servici incomplix l'article 162.3 del Reial Decret 1955/2000, que regula les activitats de transport, distribució, comercialització, subministrament i procediment d'autorització de les instal·lacions d'energia elèctrica. El citat article, respecte de les línies elèctriques aèries, prohibix les construcció d'edificis i instal·lacions industrials en la franja definida per la projecció sobre el terreny dels conductors extrems en les condicions més desfavorables incrementada amb les distàncies reglamentàries a un costat i a l'altre de la dita projecció. En conseqüència, la instal·lació està afectada per una línia d'alta tensió (que no es dibuixa en els plànols del projecte presentat) i incomplix la normativa sectorial aplicable.
  
3. No està acreditada la disponibilitat dels terrenys vinculats a l'activitat ja que hi ha una al·legació de 17 de juny de 2002 que indica que el promotor no pot vincular la parcel·la 78 del polígon 33 a l'actuació ja que no és titular d'esta, sinó que pertany a l'entitat Agrícola San Antonio, SL.
  
D'acord amb els arguments exposats no procedix resoldre favorablement la present declaració d'interés comunitari.
  
Quart
  
De conformitat amb el que disposa l'article 19.3 en relació amb l'article 18.3 de la Llei 4/1992, de la Generalitat Valenciana, de 5 de juny, sobre Sòl no Urbanitzable, i en l'article 6.D del Decret 77/96, de 16 d'abril, que aprova el Reglament dels Òrgans Urbanístics de la Generalitat Valenciana, la competència per a la resolució correspon al conseller d'Obres Públiques, Urbanisme i Transports.
  
Vists els preceptes legals citats i la resta de general i pertinent aplicació, resolc:
  
Denegar la sol·licitud de declaració d'interés comunitari promoguda per la mercantil Kentia-Ges, SL, per a l'ampliació d'una àrea de servici, en el polígon 33, parcel·les 41-a i 78, en sòl no urbanitzable del municipi de San Antonio de Benagéber (València).
  
Contra la present resolució, que posa fi a la via administrativa, es podrà interposar recurs potestatiu de reposició davant el conseller d'Obres Públiques, Urbanisme i Transports en el termini d'un mes, comptador des del dia següent a la notificació d'esta, d'acord amb el que establixen els articles 116.1 i 117.1 de la Llei 4/1999, de modificació de la Llei 30/92, de 26 de novembre, de Règim Jurídic de les Administracions Públiques i de Procediment Administratiu Comú; o bé, recurs contenciós administratiu davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent de la notificació d'esta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjuí que es puga interposar qualsevol altre recurs que estime oportú».